CELEX: 32013R0180
Language: sk
Date: 2013-03-01 00:00:00
Title: Vykonávacie nariadenie Komisie (EÚ) č. 180/2013 z  1. marca 2013 , ktorým sa stoosemdesiaty ôsmykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida

2.3.2013   
            
            
               SK
            
            
               Úradný vestník Európskej únie
            
            
               L 59/1
            
         VYKONÁVACIE NARIADENIE KOMISIE (EÚ) č. 180/2013
   z 1. marca 2013,
   ktorým sa stoosemdesiaty ôsmykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida (1), a najmä na jeho článok 7 ods. 1 písm. a) a článok 7a ods. 1,
   keďže:
   
               (1)
            
            
               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 21. februára 2013 sankčný výbor Bezpečnostnej rady OSN rozhodol o pridaní dvoch fyzických osôb do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Dňa 22. februára 2013 Sankčný výbor BR OSN rozhodol o pridaní ďalšej fyzickej osoby do zoznamu.
            
         
               (3)
            
            
               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.
            
         
               (4)
            
            
               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. marca 2013
      
         
            Za Komisiu v mene predsedu
         
         
            riaditeľ útvaru pre nástroje zahraničnej politiky
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      Príloha I k nariadeniu (ES) č. 881/2002 sa mení a dopĺňa takto:
      Pod nadpis „Fyzické osoby“ sa dopĺňajú tieto záznamy:
      
                  (a)
               
               
                  
                     „Abderrahmane Ould El Amar [alias a) Ahmed el Tilemsi, b) Abderrahmane Ould el Amar Ould Sidahmed Loukbeiti, c) Ahmad Ould Amar]. Dátum narodenia: 1977 – 1982. Miesto narodenia: Tabankort, Mali. Štátna príslušnosť: Mali. Adresa: a) Gao, Mali, b) Tabankort, Mali, c) In Khalil, Mali, d) Al Moustarat, Mali. Ďalšie informácie: meno otca je Leewemere. Dátum zaradenia do zoznamu uvedený v článku 2a ods. 4 písm. b): 22.2.2013.“
                  
               
            
                  (b)
               
               
                  
                     „Hamada Ould Mohamed El Khairy [alias a) Hamad el Khairy, b) Hamada Ould Mohamed Lemine Ould Mohamed el Khairy, c) Ould Kheirou, d) Abou QumQum]. Dátum narodenia: 1970. Miesto narodenia: Nouakchott, Mauritánia. Štátna príslušnosť: a) Mauritánia, b) Mali. Číslo cestovného pasu: A1447120 (malijský pas, jeho platnosť skončila 19.10.2011). Adresa: Gao, Mali. Ďalšie informácie: meno matky je Tijal Bint Mohamed Dadda. Dátum zaradenia do zoznamu uvedený v článku 2a ods. 4 písm. b): 22.2.2013.“
                  
               
            
                  (c)
               
               
                  
                     „Iyad ag Ghali. Dátum narodenia: 1954. Miesto narodenia: Abeibara, región Kidal, Mali. Štátna príslušnosť: Mali. Dátum zaradenia do zoznamu uvedený v článku 2a ods. 4 písm. b): 25.2.2013.“